VAIO-brugervejledning VPCEH2/VPCEJ2/VPCEK2/VPCEL2-serien

Opgave

# Kommunikation med en anden BLUETOOTH(R)-enhed, f.eks. en mus <Modeller med BLUETOOTH>

Du kan forbinde din VAIO-computer med BLUETOOTH-enheder.
Du kan finde flere oplysninger om BLUETOOTH-kommunikation i Om BLUETOOTH-funktionen (modeller med BLUETOOTH). [Detaljer]

1. Sæt knappen WIRELESS [Detaljer] på ON.

1. Klik på (Start), Alle programmer og VAIO Smart Network, eller klik på (ikonet VAIO Smart Network) i meddelelsesområdet på skrivebordet.

1. Sørg for, at knappen ud for BLUETOOTH er sat på On i vinduet VAIO Smart Network.

Hvis den står på Off, skal du klikke på den for at skifte til On.
Tip!

- Hvis din VAIO-computer understøtter BLUETOOTH Core Specification Version 3.0 + HS, og du vil bruge den, skal du også sætte knappen ud for Wireless LAN til On.

- Kontroller, at indikatoren WIRELESS på VAIO-computeren lyser.

1. Klik på (Start) og Enheder og printere.

1. Hvis du vil oprette forbindelse til en BLUETOOTH-mus, skal du tænde musen og trykke på knappen for at tilslutte musen.

Tip!

- Du kan finde oplysninger om, hvordan du gør BLUETOOTH-enheden klar til at oprette forbindelse, i den brugervejledning, der fulgte med enheden.

1. Klik på Tilføj en enhed.

Din VAIO-computer søger efter enheder, og der vises en liste med de fundne enheder. Følg vejledningen på skærmen for at registrere din enhed.
Bemærk!

- Det kan tage lidt tid, inden VAIO-computeren finder BLUETOOTH-enheden. Hvor lang tid afhænger af enheden. Hvis enheden ikke vises på listen, skal du gentage den procedure, der gør enheden klar til at oprette forbindelse (f.eks. trykke på tilslutningsknappen).

- Den metode, der bruges til at oprette forbindelse, kan variere. Den afhænger af BLUETOOTH-enheden. Du kan finde oplysninger om metoden i den brugervejledning, der fulgte med enheden.

Tip!

- Hvis du vil oprette forbindelse til en BLUETOOTH-mus, skal du vælge den på listen over enheder og derefter klikke på knappen Næste. Hvis vinduet Vælg en pardannelsesindstilling vises, skal du vælge Foretag pardannelse uden at bruge en kode. Klik derefter på knappen Næste. Klik på Luk med den valgte mus for at lukke vinduet.

- Du kan finde flere oplysninger om fremgangsmåden ved at klikke på (Start) og Hjælp og support, så Windows Hjælp og support åbnes, og derefter skrive "BLUETOOTH" i søgefeltet.

- Der vises et vindue, hvor du skal angive en adgangsnøgle, hvis BLUETOOTH-enheden kræver en godkendelse for at oprette forbindelse. Følg vejledningen på skærmen for at dele adgangsnøglen mellem BLUETOOTH-enheden og din VAIO-computer. Hvis du ikke vil oprette forbindelsen, skal du klikke på knappen Annuller i vinduet.
  En adgangsnøgle er et hemmeligt nummer, som brugeren angiver for at give tilladelse til, at to BLUETOOTH-enheder kommunikerer med hinanden. Angiv den samme alfanumeriske streng (der skelnes mellem store og små bogstaver) for begge enheder for at tillade kommunikation mellem dem. Du kan ændre adgangsnøglen, hver gang du udfører en godkendelsesprocedure, men du skal altid angive den samme adgangsnøgle for begge enheder. Du kan finde flere oplysninger om adgangsnøglen til en BLUETOOTH-enhed i den brugervejledning, der fulgte med enheden. Hvis der ikke angives en BLUETOOTH-adgangsnøgle inden for en bestemt tidsperiode, afsluttes forbindelsesprocessen af sikkerhedshensyn. I så fald skal du prøve igen.

Relaterede emner
Om BLUETOOTH(R)-funktionen <Modeller med BLUETOOTH>
Afbrydelse af BLUETOOTH(R)-kommunikationen <Modeller med BLUETOOTH>
Om brugen af BLUETOOTH(R)-funktionen <Modeller med BLUETOOTH>
Om BLUETOOTH(R)-sikkerhed <Modeller med BLUETOOTH>