VAIO-brugervejledning VPCEH2/VPCEJ2/VPCEK2/VPCEL2-serien

Opgave

# Om genoprettelse

Læs følgende bemærkninger omhyggeligt, inden du genopretter din VAIO-computer.

## Vigtige bemærkninger om genoprettelse

- Når du genopretter din VAIO-computer, slettes alle data på den indbyggede lagerenhed, og computerens oprindelige standardindstillinger gendannes. Sørg for at sikkerhedskopiere dine vigtige data.

- Fjern alle eksterne enheder fra din VAIO-computer, bortset fra strømledningen, vekselstrømsadapteren og de enheder, der skal bruges til genopretningen, inden computeren genoprettes.

- Afbryd ikke genoprettelsesprocessen, før den er fuldført.

- Hvis du har glemt adgangskoden og ikke kan starte genoprettelsesprocessen, skal du kontakte et autoriseret Sony-service-/supportcenter for at få nulstillet koden. Der vil blive opkrævet et gebyr for nulstillingen.

## Om softwaren

- Når du genopretter din VAIO-computer, er det kun den forudinstallerede software, der gendannes. Den software, som du selv har installeret, og de data, du har oprettet siden købet, kan ikke gendannes. Det er ikke muligt at gendanne Windows alene.

- Nogle forudinstallerede programmer har indstillinger, der gør det muligt at fjerne og installere programmerne automatisk. Det er imidlertid ikke sikkert, at softwaren fungerer korrekt på VAIO-computeren, hvis disse indstillinger anvendes.

- Hvis du installerer software, der ændrer størrelsen på partitionerne, kan funktionen til oprettelse af genoprettelsesmedier blive deaktiveret.

Relaterede emner
Om genoprettelse
Oprettelse af genoprettelsesmedier
Genoprettelse fra genoprettelsesområdet
Genoprettelse fra genoprettelsesmedier